o
YLTÄKYLLÄINEN ELÄMÄ
Astuit alas taivaan kunniasta.
Tulit nöyränä maailmaan.
Uhrasit itsesi vuokseni.
Annoit minulle armon ja elämän.
Olet korotettu, jotta jokainen voi uskoa.
Anna maailman nähdä Jeesus Kristus minussa.
Anna maailman nähdä Jeesus.
Loistakoon valosi elämässäni tänään.
Toivottavasti hekin oppivat tuntemaan Sinut.
Anna maailman nähdä Jeesus.
Loistakoon valosi elämässäni tänään.
Toivottavasti hekin pitävät Sinusta.
Maailma, jonka vuoksi kuolit, -
on maailma, jonka haluan tavoittaa.
Rakkaus, jonka annoit meille, -
on Isän rakkaus, joka asuu minussa.
Olet korotettu, jotta jokainen voi uskoa.
Anna maailman nähdä Jeesus Kristus minussa.
Anna maailman nähdä Jeesus.
Loistakoon valosi elämässäni tänään.
Toivottavasti hekin oppivat tuntemaan Sinut.
Anna maailman nähdä Jeesus.
Loistakoon valosi elämässäni tänään.
Toivottavasti hekin pitävät Sinusta.
Isä Jumala, olet kallioni.
Turvaan Sinuun.
Sydämeni kaipaa Sinua.
Rakastan Sinua.
Haluan tuntea Sinut.
Olla aina kanssasi.
Olla aina vierelläsi.
Kun olen levoton, -
olet turvakallioni.
Koko elämäni todistan.
Suuri olet Herra, korotettu.
Löydän turvani siipesi suojasta.
Suuri olet Herra, korotettu.
Löydän turvani rakkauden avoimesta sylistä.
Isäni, Jumala.
Haluan tuntea Sinut.
Olla aina kanssasi.
Olla aina vierelläsi.
Kun olen levoton, -
olet turvakallioni.
Koko elämäni todistan.
Suuri olet Herra, korotettu.
Löydän turvani siipesi suojasta.
Suuri olet Herra, korotettu.
Löydän turvani rakkauden avoimesta sylistä.
Isäni, Jumala.
I Surrender All on RPM:n uusin levy.
Se sisältää 11 uutta, alkuperäistä kappaletta -
Abundant Life -seurakunnan nuorten ylistysryhmältä.
Mukana on DVD-levy, joka sisältää neljä bonuskappaletta.
Se esittelee myös Rocknations-työn taustaa.
Tilaa levy jo tänään.
Tämänkertainen raamatunpaikkamme on 1. Sam. 14.
Se on kuin pulppuava lähde.
Öljynporaustermein tämä olisi pulppuava lähde.
Tämä on tärkeä kohta meille yksilöinä ja seurakuntana.
Tästä tarinasta löytyy paljon ammennettavaa.
Luetaan 1. Sam. 14:1-7.
"Eräänä päivänä Saulin poika Jonatan sanoi aseenkantajalleen:" -
"Tule, mennään solan poikki filistealaisten etuvartion luo."
"Isälleen hän ei maininnut mitään."
"Saulilla oli telttansa Geban lähistöllä" -
"ja hänellä oli mukanaan noin kuusisataa miestä."
"Efodia kantoi Ahia, jonka isänisä oli Pinehas," -
"Silossa Herran pappina toimineen Eelin poika."
"Kukaan miehistä ei tiennyt Jonatanin lähdöstä."
"Solassa, jonka poikki Jonatan aikoi mennä," -
"on molemmilla puolilla jyrkkä kallioseinämä."
"Toinen kohoaa pohjoisessa ja toinen etelässä."
"Jonatan sanoi aseenkantajalleen:" -
"Mennään tuonne etuvartion kohdalle."
"Ehkäpä Herra auttaa meitä. Herra voi kyllä antaa voiton" -
"yhtä hyvin pienen kuin suurenkin joukon voimin."
"Aseenkantaja vastasi hänelle: Tee kuten hyväksi näet."
"Jatka vain eteenpäin, minä seuraan sinua, minne menetkin."
Tässä piilee erittäin hyödyllinen neuvo.
Tämä asia on ollut mielessäni monesti viime aikoina.
Saul ja Jonatan edustavat kahta eri näkemystä johdatuksesta.
Saul ei tee mitään, ellei Jumala ensin johdata.
Kristikansasta moni edustaa tätä koulukuntaa.
He ovat pysähtyneessä tilassa, -
odottamassa Jumalan neuvoja, jotka he jo tietävät.
Jonatan lähtee liikkeelle ja vasta sitten odottaa Jumalan johdatusta.
Jumala johdattaa niitä, jotka lähtevät liikkeelle.
Ihminen saattaa epäillä, onko hän oikeilla jäljillä.
Liikkeelle lähteminen on ratkaisevan tärkeää.
Jumala ei etsi täydellisiä ihmisiä.
Hän etsii jotakuta, joka edes yrittää tehdä jotakin.
Jumala pystyy ohjaamaan elämämme olosuhteita.
Hän järjestelee ihmissuhteita ja tapahtumia, -
jos ihminen vain lopettaa säätämisen.
Suuntaa elämässäsi kohti omaa henkilökohtaista päämäärää.
Jos näky tuntuu liian laaja- alaiselta, jatka vain eteenpäin.
Älä odota Jumalalta tarkkoja koordinaatteja.
Jumala ei valmista karttoja, vaan kompasseja.
Jos seuraa sisäistä kompassia, -
ulospäin näyttää siltä kuin ihmisellä olisi kartta.
Sitä ei osaa itsekään selittää, miten kaikki tapahtuu.
Sitä vain ottaa askeleita kohti päämääriään, -
ja huomaa elävänsä todeksi unelmaansa.
Puhun Saulin ja Jonatanin johtamistyyleistä.
Me kaikki valitsemme niistä jommankumman.
Ja jotta joku ei nyt sano, ettei tämä koske häntä, -
täsmennän, etten tarkoita pelkästään varsinaisia johtajia.
Jokainen meistä on kutsuttu johtajaksi elämässä.
Jos se ymmärrettäisiin, ihmiset ottaisivat itse ohjat käsiinsä -
avioliitoissa, perheissä, yhteiskunnassa, -
ihmissuhteissa ja henkilökohtaisissa asioissa.
Kristityt ovat johtajia.
Minulla on vuosien kokemus perheen ja Jumalan talon johtamisesta.
On pitänyt päättää, kumpi johtamis- tyyli sopii minulle parhaiten.
Onko se Saulin edustama arvovaltajohtaminen?
Hän johti arvovallan, voiman, vallan ja aseman turvin.
Vai onko vaikutusvalta- johtaminen sittenkin parempi tapa?
Sitähän Jonatan edusti.
Karkeasti jaoteltuna vaihtoehdot ovat nämä.
Ne näkyvät vanhemmuudessa, suhteissa ja työpaikalla, -
kaikkialla missä esiintyy yhteisöllisyyttä.
On valittava ohjenuoraksi jompikumpi johtamistapa.
Olen kokeillut kumpaakin.
Yritin ohjata lapsiani arvovaltani turvin käskyttämällä, -
määräilemällä ja uhkailemalla.
Olen kokeillut sitä myös seurakunnassa, -
sielunhoidossa ja ohjaustilanteissa.
Olen yrittänyt saada asiat sujumaan haluamallani tavalla.
Olen yrittänyt runnoa asioita läpi arvovaltani turvin.
Olen myös kokeillut vaikutusvaltajohtamista.
Arvovallan turvin voi toki hallita ihmisten käyttäytymistä.
Joskus se tuntuu kovin tärkeältä.
Arvovallan avulla ei pysty koskettamaan ihmisen sydäntä.
Jos haluaa tehdä mahtavia asioita, -
epätavanomaisia ja merkittäviä asioita, -
jotka eivät jää ulkopuolisilta huomaamatta, -
on pystyttävä koskettamaan ihmisten sydämiä.
Sitä ei saavuteta määräilyn, käskytyksen ja sääntöjen avulla.
Moni johtaa seurakuntaa voiman, tittelin ja aseman turvin.
Minä olen luopunut siitä johtamistyylistä.
Joidenkin asioiden toteutuminen saattaa vaatia pitkäjänteisyyttä.
Luovun arvovaltajohtamisesta.
Haluan, että minut muistetaan aviomiehenä, perheen päänä ja -
seurakunnassa johtajana, joka johti vaikutusvallan turvin -
ja joka ei käyttänyt asemaansa väärin.
Haluan saada ihmiset innostumaan unelmastamme, -
uudenlaisen, 21. vuosisadan seurakunnan rakentamisesta.
Haluan jättää lapsille ja lastenlapsille paikan, -
joka on parempi kuin se, minkä me itse perimme.
Arvovaltajohtaminen ohjaa ihmisen käyttäytymistä.
Vaikutusvaltajohtaminen tukee ihmisen muutosprosesseja.
Emme halua, että ihminen tekee sellaista, mikä ei sovi hänelle.
Haluamme, että ihminen saa olla aito.
Silloin ihmisen käytöskin muuttuu.
Ei enää tarvitse ihmetellä, mitä Jeesus kulloinkin tekisi.
Se ajatus on peräisin ensimmäisestä koulukunnasta, -
jossa odotetaan tumput suorana Jumalan johdatusta.
Riittää, että tietää, miten Jeesus ajattelee.
Eihän lapsiakaan opeteta pysähtymään ja miettimään, -
miten isi toimisi. Se on epäkäytännöllistä.
Haluamme opettaa, millainen Jumala on.
Haluamme opettaa, mitä Jumala rakastaa ja vihaa.
Emme yritä silotella Sanaa emmekä sovittaa Sanaa kuulijan elämään.
Uskon, että tyylimme tuottaa tulosta.
Ihmiset oppivat tietämään, mitä Jeesus kulloinkin tekisi.
Se saattaa olla vain pieni epämääräinen tunne siitä, -
että kaikki ei ole kohdallaan.
Jos luottaa siihen, jälkeenpäin voi huomata, -
että toimi tietämättään kuten Jeesus olisi toiminut.
Jos aina kyselee Jumalalta, mitä Hän tekisi, Hän pysyy hiljaa.
Hän haluaa, että ihminen kasvaa.
Jos vanhin tyttäremme Charlotte kyselisi minulta joka päivä, -
mitä minä tekisin, ajattelisin epäonnistuneeni isänä.
Charlotte on oppinut toimimaan itsenäisesti.
Samaa Jumala toivoo lapsiltaan.
Vaikutusvalta kulkee ihmissuhteiden läpi.
Siksi se on epäsuosittua.
Ihmissuhteet vaativat kovaa työtä. Ne ovat mutkikkaita.
Ne voivat olla satuttavia ja vahingoittavia.
Arvovaltajohtajan ei tarvitse edes tietää alaisensa nimeä.
Puhun nyt hyvistä ihmisistä, en diktaattoreista enkä pahiksista, -
jotka käyttävät arvovaltaansa.
Puhun hyvistä ihmisistä Jumalan talossa, liike-elämässä, -
perheissä ja ihmissuhteissa.
Tämä opetus saattaa valaista erilaisia johtamistyylejä.
Ihmissuhteiden rakentaminen ei ole välttämätöntä arvovaltajohtamisessa
Ihmissuhteet ovat vaativa laji, josta monet luopuvat.
Heillä ei ole myöskään vaikutusvaltaa.
Raamatunpaikassamme Saul-kuningas oli arvovaltajohtaja.
Hänellä oli hallituksen, kansan ja neuvonantajien tuki.
Hänellä oli armeijan, aseiden ja hengellisen johdon tuki.
Saulilla oli käytössään kaikki mahdollinen tuki, -
jonka avulla hän olisi voinut ratkaista ongelman.
Tilanne muistutti Goljatin aiheuttamaa umpikujaa.
Silloinkin Saul pelkäsi toimia.
Saul oli taas samassa jamassa, vaikka hänellä oli kaikki resurssit
Mitä enemmän ihmisellä on elämässään, -
sitä vaikeampi hänen on toimia epävarmassa tilanteessa.
Mitä vanhemmaksi ihminen tulee, mitä enemmän hänellä on vastuuta, -
mitä enemmän hänellä on tavaraa, varallisuutta, -
omaisuutta, perhettä ja ystäviä, -
sitä enemmän hän pelkää menettävänsä.
Ihminen alkaa ottaa pienempiä riskejä.
Elämä muuttuu riskittömäksi ja rutiininomaiseksi.
Samalla elämä muuttuu onnettomaksi. Vikaa aletaan etsiä ympäriltä.
Arveluttaa ryhtyä mihinkään epävarmalta tuntuvaan, -
koska niin paljon on pelissä.
Tämä oli Saulin pulma.
Saulilla oli kaikki mahdollinen arvovalta.
Hänellä ei ollut vaikutusvaltaa.
Saul oli epävarma, vainoharhainen ja kontrolloiva.
Epävarmuus ja vainoharhaisuus tapaavat aiheuttaa kontrollointia.
Kontrollifriikin lähipiirikin alkaa tavallisesti oirehtia.
Tämä teki Saulin ihmissuhteista toimimattomia.
Saul ei kyennyt vuorovaikutukseen avainhenkilöiden kanssa.
Jeesus opetti, että Jumalan valtakunta ei kasva arvovallan -
vaan vuorovaikutuksen turvin.
Hän vertasi Jumalan valtakuntaa siemeneksi, hiivaksi ja valoksi.
Ne ovat vaikutusaineita.
Jos laittaa hiivan taikinaan, ainesosat alkavat toimia yhdessä.
Sopivassa lämpötilassa syntyy kohoamisreaktio.
Hiiva saa taikinan kohoamaan.
Jos laittaa siemenen maahan, -
siemen toimii vuorovaikutuksessa maan ja ravinteiden kanssa.
Jos olosuhteet ovat suotuisat, siemenestä kasvaa puu tai kukka.
Siemen täytyy kylvää.
Siemen ei lähde kasvamaan, -
elleivät ympäristö ja olosuhteet ole sopivia.
Valo ei hyödytä, jos valotamme toisiamme.
Seurakunta on kiillottanut lamppua sukupolvien ajan.
En kaipaa kohdevaloa.
Maailma tarvitsee valoa, sillä se on täydellisessä pimeydessä.
Se ei edes tiedä tilaansa, ellemme anna valoa.
Ei kuitenkaan kannata valottaa ei-uskovia silmiin -
lyömällä Raamatulla päähän.
Se pelästyttää heidät.
Se on arvovaltaa, ei vaikutusvaltaa.
Olemme uuden lajin seurakunta maassamme.
On vielä monia seurakuntia, joissa turvaudutaan arvovaltajohtamiseen.
Ne pyrkivät kasvamaan arvovallan turvin.
Seurakunnissa rukoillaan ja julistetaan seurakunnan kasvua, -
mutta kasvua ei näy.
On papatettu kielin, käsketty, vaadittu, sidottu, vapautettu.
On kokeiltu kaikkea mahdollista.
On paidat, frisbeet, lippikset, avainnauhat, mukit, kynät...
On ponnisteltu vuosia. Jokin taitaa olla pielessä.
Seurakunta ei kasva.
Lisäksi seurakunnalla on oudon, sisäänpäin kääntyneen lahkon maine.
Suhde ulkopuolisiin on toimimaton.
Silloin kannattaa olla avoin uusille tuulille.
Liike-elämässähän se on elinehto.
Olisi kannattanut olla avoin uusille ideoille jo kauan sitten.
Puhun kokemuksesta. Olen ollut tässä seurakunnassa jo 30 vuotta.
Olen kokeillut kaikkea mahdollista.
Olen ollut johtamassa hospoti pospoti -kuoroa.
Olemme kokeilleet sitä.
Olemme rukoilleet, paastonneet ja itkeneet pelastumattomien takia.
Kukaan ei puhunut pelastumattomien kanssa. Mutta me itkimme.
Aivan kuin kyyneleet toisivat ihmisiä sisään.
Kyyneleet ovat hyvä asia. Itsekseen ne eivät merkitse mitään.
Olimme virtuaalimaailman evankelistoja.
Jos laulaa jostakin tarpeeksi, voi kuvitella tekevänsä sitä.
Jos siihen lisää tunteet, rukouksen ja itkun, tunne voimistuu.
Voi luulla tekevänsä jotakin, mitä ei oikeasti tee.
Sitä huomaa katselevansa samoja naamoja joka sunnuntai.
Alkaa miettiä, mikseivät ilosanomaa tarvitsevat ole paikalla.
Taivaassa hurrataan: "Kohta he sen oivaltavat."
"Heidän mesoamisensa ei tavoita pelastumattomia."
Se on virtuaalimaailma, lentosimulaattori.
Osaamme laskeutua hienosti. Mutta emme ole käyneet missään.
Jos olet vasta liittynyt seura- kuntaamme ja jäänyt paitsi siitä, -
voit pitää itseäsi siunattuna.
Uskomme toki rukoukseen ja yliluonnolliseen.
Jumala tekee jatkuvasti ihmeitä seurakuntalaisten elämässä.
En enää luota omiin pieniin ajatuksiini yliluonnollisuudesta.
Raamatussa sanotaan: "viisas voittaa sieluja".
Avainsana on 'voittaa'.
Ihmisiä ei voiteta vastakkain- asettelun tai käskytyksen avulla.
Heitä ei voiteta muistuttamalla, miten syntisiä he ovat -
ja miten Jumala on syntistä menoa vastaan.
Jos leikit kyttää työpaikallasi ja perheessä, -
et auta tuomaan Valtakuntaa maan päälle.
Et edistä vuorovaikutusta, joka saa ihmiset näkemään, -
miten vastustamaton Jeesus Kristus on.
Kuule, Jeesus on vastustamaton.
Niin se on.
Seurakunta ei ole vastustamaton.
Sukupolvien ajan seurakunta on ollut luotaantyöntävä.
Olemme luotaantyöntäviä, jos emme ole aitoja -
ja toimimme tavalla, joka ei ole Jumalasta.
Jumala haluaa tulla elämässäsi todelliseksi.
Ole aito ja anna Jumalan olla Jumala elämässäsi.
Mikäli tämä ohjelma kosketti sinua ja haluat tukea ohjelmien käännös- ja tektitystyötä soita tukinumeroomme 0600-10077 (9,85 euroa +pvm) Nordea: 111230-342789 viite: 7744 OKU 1944A
Voice to the Nations on ALM:n 4 kertaa vuodessa ilmestyvä lehti.
Lehden jokainen numero sisältää pastoreidemme kirjoittamia -
ravitsevia, haastavia ja rohkaisevia artikkeleita.
Lehdestä voi lukea ALM:n tulevista tapahtumista.
Lehdestä saa myös ALM-tuotteiden ja -musiikin tilaustiedot.
Tilaa ilmainen lehti jo tänään.
Ota yhteyttä puhelimitse, postitse tai Internetin kautta.
Suomennos: Marianne Tenetz